
Dagsseminar om utdanning, Matematisk institutt, 12. januar 2026


Nytt navn på Matematikk: data, modellering og beregninger

Bakgrunn: Vi er litt skuffet over søkningen til dmb-programmet. Ikke minst på bakgrunn av søkningen til det beslektede programmet på IfI; Informatikk: Maskinlæring og kunstig intelligens. Tabellen illustrerer forskjellen i noen nøkkeltall for de to programmene.

	
	Informatikk: Maskinlæring og kunstig intelligens
	Matematikk: data modellering og beregninger

	Studieplasser
	70
	40

	Kvalifiserte søker
	1 269
	282

	Kvalifiserte søker, 1. prioritet
	295
	44

	Kvalifiserte, 1. pri/studieplass
	4,2
	1,1

	Tilbud
	150
	64

	Møtt
	96
	51

	Kvinne-andel av møtt
	25%
	33%

	Poenggrense (ord/1.gang)
[bookmark: _GoBack](*Inntakstall)
	59,1/44,3
	39,0*/36,5*



Vi tror kanskje navnet og beskrivelsen av innholdet i programmene har en betydning for hvor mange som viser interesse for programmene. Vi vurderer derfor å endre navnet på dmb-programmet, men vi har ingen klar ide om hva det nye navnet skal være.

Vi planlegger å sende ut en henvendelse til alle studentene på programmet og be dem om å komme med alternative navn:

Nettskjema.no: 574932

Bachelorprogrammet Matematikk: data, modellering og beregninger har mye lavere søkertall enn vi hadde forventet ved opprettelsen. Det kan være at våre forventninger var for høye, eller det kan være at navnet ikke appellerer til potensielle søkere. Eller kanskje det er uklart hva dette bachelorstudiet leder fram mot?
 
Vi har lyst til å forsøke å endre navnet for å se om vi dermed får flere søkere. Den første delen, Matematikk: skal vi beholde, men vi ønsker å bytte ut data, modellering og beregninger med noe annet som beskriver programmet og appellerer til søkermassen. 
 
Problemet er at vi ikke har noe godt alternativt navn!
 
Derfor henvender vi oss til deg som både vet hva programmet inneholder og som ikke har alt for mange år mellom da du søkte på programmet og dagen i dag. Har du ett eller flere forslag til nytt navn på programmet?
 
Programmet vil for øvrig være det samme, det er ingen planer om å gjøre vesentlige endringer i innholdet i programmet.
 

Det kan også være aktuelt å endre beskrivelsen av programmet på web-siden. De to programmene vi har sammenliknet over har følgende overordnete læringsutbytte-beskrivelser:

Matematikk: data, modellering og beregninger
Lær hvordan du kan bruke matematikk, data, algoritmer og kunstig intelligens (AI) til å løse noen av våre største samfunnsutfordringer, for eksempel ved å utvikle chatbots, forutsi vær- og klimaendringer eller stille tidlige kreftdiagnoser. 

Informatikk: Maskinlæring og kunstig intelligens
Maskinlæring og kunstig intelligens har endret hverdagen vår. Vi trenger mennesker som kan utvikle digitale systemer og teknologi på en ansvarlig måte. Studiet gir deg solid grunnlag i programmering, maskinlæring og etisk utvikling av KI.


Foreløpige navneforslag:
1. Matematikk: data, modellering og beregninger (beholde dagens navn)
2. Matematikk: data, algoritmer og kunstig intelligens 

